**Hortobágy Község Önkormányzatának 6... sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2025. június 24-ei rendes, nyilvános ülésére**)**

**Tárgy:** Döntés a Hortobágy 0903/34 és 0903/35 helyrajzi számú ingatlanok művelési ágának változtatásáról

*Tisztelt Képviselő-testület!*

A Képviselő-testület a 24/2025. (II. 25.) Hö. számú határozattal döntött több önkormányzati tulajdonú ingatlan eladásra kijelöléséről, az eladásuk feltételeiről.

A határozat szerint az eladásra kijelölt ingatlanok és megvásárlásuk feltételei meghirdetésre kerültek 2025. március 1. napján, s -mivel a 15 napos határidőn belül vételi ajánlat nem érkezett - 2025. április 1. napján is.

Az újabb meghirdetés alkalmával érkezett vételi ajánlat:

* a 0903/34 hrsz-ú ingatlan esetében egy érvényes ajánlat érkezett
* a 0903/35 hrsz-ú ingatlan esetén két vételi ajánlat érkezett

A 0903/34 hrsz-ú ingatlanra tett vételi ajánlat érvényes volt, s mivel több ajánlat az ingatlan tekintetében nem érkezett, az adásvételi szerződés megkötésének folyamatát a 24/2025. (II. 25.) Hö. határozat 4. pontja szerint a Polgármester elindította.

A 0903/35 hrsz-ú ingatlan esetében a két vételi ajánlatban meghatározott ár és a hasznosítási cél is különbözött a 24/2025. (II. 25.) Hö. határozat 6. pontjának megfelelően a Képviselő-testület 49/2025 (IV.29) határozatában megbízta a Gazdasági-, Ügyrendi- és Szociális Bizottságot a nyertes kiválasztására irányuló eljárás kidolgozására. Az 54/2025 (V.12.) határozatában a Képviselő-testület a kidolgozott eljárást előírta az ingatlan értékesítésére. Erről az ajánlatot adók értesítésre kerültek, majd ezt követően az egyik ajánlatot adó visszalépett vásárlási szándékától. Ennek következtében erre az ingatlanra is egy érvényes vételi ajánlat marad, így a Polgármester elindította az adásvételi szerződés megkötésének folyamatát

A 0903/34 hrsz-ú és 0903/35-ös hrsz-ú ingatlan művelési ága is jelenleg „kivett közterület”.

Ahhoz, hogy értékesíthesse önkormányzatunk a nyertes ajánlatot adóknak, szükséges a művelési ágat megváltoztatni mindkét ingatlan esetében kivett beépítetlen területre.

A művelési ág változáshoz szükséges változási vázrajzok már elkészültek (1. melléklet). Szükséges továbbá a Képviselő-testület, mint a tulajdonosi jogkör gyakorlójának a döntése a művelési ágak változtatásáról, hogy az ingatlan-nyilvántartási bejegyzést kezdeményezni tudjuk és végbe menjen a változás.

Kérem a tisztelt Képviselő-testületet, hogy a következő határozati javaslatot elfogadni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

A Hortobágy Község Önkormányzatának 1/1 tulajdonában lévő Hortobágy, külterületi 0903/34-es helyrajzi számú és a Hortobágy Község Önkormányzatának 1/1 tulajdonában lévő Hortobágy, külterületi 0903/35-ös helyrajzi számú ingatlanok művelési ágát „kivett közterületről” „kivett beépítetlen területre” szükséges változtatni, hogy az ingatlanok értékesítése a vevőknek mielőbb megtörténhessen.

A művelési ág változást követően

* a hortobágyi, 0903/34-es helyrajzi számú és Hortobágy Község Önkormányzatának 1/1 tulajdonában lévő ingatlan, a sikeresen pályázó Guba Anikó (4071 Hortobágy, Kónya major 4.) részére, az általa megajánlott 1.101.002 Ft, azaz egymillió-százegyezer-kettő forint áron,
* a hortobágyi, 0903/35-ös helyrajzi számú és Hortobágy Község Önkormányzatának 1/1 tulajdonában lévő ingatlan, a sikeresen pályázó Valóné Makó Andrea (4071 Hortobágy, Csikós utca 8.) részére, az általa megajánlott 2.600.000 Ft, azaz kétmillió-hatszázezer forint áron,

kerüljön értékesítésre.

A Képviselő-testület megbízza a polgármestert, hogy a művelési ág változáshoz és az ingatlanok értékesítéséhez szükséges intézkedéseket tegye meg.

Határidő: Haladéktalanul/

Felelős: Jakab Ádám András polgármester

**Hortobágy, 2025. június 24.**

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Széles Tamás**

kirendeltség-vezető